messages: Vaata üle uudislugu ning loo sellele lühike kokkuvõte. Piira vastus ühe või kahe lausega ja vasta ainult eesti keeles!
  
  Tekst:
  
  Kooseluseaduse rakendussätted läbisid riigikogus napilt esimese lugemise kogu jõust nende vastu sõdiv EKRE on teinud nüüd eelnõule 260 parandusettepanekut, teised fraktsioonid mõnevõrra vähem. Enne kui nendega suures saalis arutamiseks ja venitamiseks läheb, peab ettepanekud läbi vaatama. Õiguskaitse oli istung. Küsisin komisjoni esimehelt Heljo Pikhofilt, kui kaugele jõuti. Me jõudsime natukene edasi, et tegelikult parandusettepanekuid on ju hästi palju, üle 350 kokku ja nendest päris suure hulga jõudsime täna ära arutada, aga me täna hääletamiseni ei läinud, et tegelikult vabaerakonna muudatusettepanekud me arutasime täna läbi ja siis jõudsime EKRE muudatusettepanekuteni, mis edasi saab? Edasi saab see, et arutame muudatusettepanekud läbi, siis hääletame, et millega komisjon on nõus, millega ei ole ja siis läheb eelnõu suurde saali. Kui komisjon nii otsustab. Tööpäevi ei ole enam sel aastal väga palju. Ja et me arutasime täna, et kas võiks saaks veel sellel aastal siis eelnõu suurde saali saata. Enamus komisjoni arvas, et seda võiks teha tuleval aastal. On selge, et libedalt selle seadusega ei lähe, kui seda üldse vastu võtta suudetakse. Küsisin täna ka peaminister Taavi Rõivaselt, kas tema näeb kõiges selles probleemi. Ma olen võimaluste piires jälginud seda seadusemenetlust, aga ma ütlen ausalt, et minu jaoks ei ole see enam sedavõrd põhimõtteline küsimus, nagu oli seaduse vastuvõtmine möödunud suvel. Minu jaoks on see nagu elementaarne loogika, et kui on vastu võetud seadus, tõsi, mööname, et see seadus võeti vastu selliselt, et arvamused olid väga erinevad riigikogus ja, ja ka Eesti ühiskonnas. Aga kui me võtame aluseks selle, et see seadus on vastu võetud ja nüüd vormistatakse rakendusakte, et siis mina sellest rakendusakti vormistamisest enam küll nagu poliitilist vaidlusküsimust teha ei tahaks, see on nagu elementaarne küsimus, et minu arust ei peaks sellest suurt poliitikat nägema. Ma tõesti avaldan lootust, et selles küsimuses on need sellised suured ja, ja valusad debatid minevikku jäänud, et meil ei ole tegelikult mitte midagi võita sellest, kui me nagu uuesti neid teemasid lahti kisume ja, ja neid juba läbi peetud debatte hakkame uuesti pidama.
messages: user
messages: Palju vaidlusi tekitanud kooseluseadus jõustub 1. jaanuaril ilma rakendusaktideta. Rakenduseelnõu muudatusettepanekuid arutas täna riigikogu õiguskomisjon, eelnõu plaanitakse suurde saali saata jaanuaris.
messages: assistant